Diari Oficial de la Generalitat Valenciana


Sumari del DOGV 4989, del 20-04-2005 (2005/4142)

DECRET 77/2005, de 15 d'abril, del Consell de la Generalitat, pel qual es modifiquen els Estatuts de l'Agència Valenciana de Salut, aprovats pel Decret 25/2005, de 4 de febrer.
--------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2005/04/15/77/dof/vci/html**

### Dades del document

Número de DOGV
:   4989

Data del DOGV
:   20-04-2005

Secció del DOGV
:   I. DISPOSICIONS GENERALS

Número del document
:   2005/4142


Data del document
:   15-04-2005

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * Agència Valenciana de Salut
    * reglament intern
    * salut pública
    * legislació

DECRET 77/2005, de 15 d'abril, del Consell de la Generalitat, pel qual es modifiquen els Estatuts de l'Agència Valenciana de Salut, aprovats pel Decret 25/2005, de 4 de febrer. [2005/X4142]
  
L'Agència Valenciana de Salut va quedar constituïda per la Llei 3/2003, de 6 de febrer, de la Generalitat, d'Ordenació Sanitària de la Comunitat Valenciana.
  
Pel Decret 25/2005, de 4 de febrer, el Consell de la Generalitat va aprovar els Estatuts reguladors de l'Agència Valenciana de Salut.
  
En estos estatuts s'estructuraven els òrgans centrals de l'Agència Valenciana de Salut, amb les distintes competències que se'ls encomanen.
  
Per motius organitzatius, es fa necessari que determinades competències en matèria sociosanitària s'unifiquen amb les restants de caràcter assistencial de l'Agència Valenciana de Salut en una sola direcció general.
  
Per tot això, d'acord amb el que establixen els articles 38 i 40 de la Llei de Govern Valencià, a proposta del conseller de Sanitat i després de la deliberació del Consell de la Generalitat, en la reunió del dia 15 d'abril de 2005,
  
DECRETE
  
Article 1
  
1. En l'article 5 de l'annex del Decret 25/2005, de 4 de febrer, del Consell de la Generalitat, pel qual s'aproven els Estatuts reguladors de l'Agència Valenciana de Salut, es modifica la denominació de director general d'Atenció a la Dependència, per la de director general de Drogodependències.
  
2. En el punt 3 de l'article 8 de l'annex del Decret 25/2005, es modifica la denominació de la Direcció General d'Atenció a la Dependència, per la de Direcció General de Drogodependències.
  
3. En l'article 14 de l'annex del Decret 25/2005, es modifica la denominació de la Direcció General d'Atenció a la Dependència, per la de Direcció General de Drogodependències.
  
Article 2
  
Se suprimixen de l'article 14 de l'annex del Decret 25/2005, de 4 de febrer, del Consell de la Generalitat, el Servici de Salut Mental i el Servici d'Assistència Sociosanitària, amb les funcions que tenen encomanades, i deixen de formar part de l'estructura de la Direcció General de Drogodependències.
  
Article 3
  
S'afegeixen a l'estructura de la Direcció General d'Assistència Sanitària, desplegada en l'article 11 de l'annex del Decret 25/2005, de 4 de febrer, del Consell de la Generalitat, el Servici de Salut Mental i el Servici d'Assistència Sociosanitària, que dependran de l'Àrea d'Assistència Sanitària.
  
En conseqüència, s'afegeixen al punt 2 de l'article 11 els apartats 7 i 8, amb el text següent:
  
«11.2.7. El Servici de Salut Mental, que tindrà com a funcions la gestió i planificació dels centres, servicis i programes de salut mental, i també la coordinació del Pla director de Salut Mental de la Comunitat Valenciana.
  
11.2.8. El Servici d'Assistència Sociosanitària, que serà la unitat encarregada d'impulsar una política sociosanitària en coordinació amb altres unitats del Consell de la Generalitat».
  
DISPOSICIÓ DEROGATÒRIA
  
Queden derogades totes les disposicions del mateix rang o d'un rang inferior que s'oposen al que preveu esta norma.
  
DISPOSICIONS FINALS
  
Primera
  
Es faculta el conseller de Sanitat a dictar totes les disposicions que requerisquen el desplegament i l'execució d'este decret.
  
Segona
  
Este decret vigirà des de l'endemà de la publicació en el Diari Oficial de la Generalitat Valenciana.
  
València, 15 d'abril de 2005
  
El president de la Generalitat,
  
FRANCISCO CAMPS ORTIZ
  
El conseller de Sanitat,


Còpia Permalink ELI